
A gótikus formajegyek fennmaradása a magyar népi kályhaépítészetben

Kulcsszavak: bögrés szemeskályha, népi cserépkályhák, gótikus formajegyek
A magyar népi kályhaépítés történetében megfigyelhető egy igen hosszú, közel 500 éves szakasz, ami alatt egy bizonyos kályhatípus külleme és szerkezete szinte változatlan formában volt jelen a népi építészetben. A tanulmány ezeknek az úgynevezett bögrés szemeskályháknak a kialakulását és fennmaradásának okait vizsgálja, különös tekintettel a gótikus és népi kályhák közötti kapcsolatra. A kutatás rávilágít, hogy míg a főúri kályhák stílusa folyamatosan követte a építészettörténeti, művészettörténeti korszakok változásait, addig a népi építészetben a gótikus formajegyek évszázadokon át fennmaradtak ezeken a kályhákon. A dolgozat új megközelítésben tárja fel a bögrés szemeskályhák széles körű elterjedésének és hosszú fennmaradásának okait, valamint részletesen elemzi a szerkezeti felépítésüket, működési elvüket és hőtechnikai sajátosságaikat. Az elemzés továbbá megpróbál kérdéseket megfogalmazni, azzal kapcsolatban, hogy hogyan elégíthetné ki a 21. század követelményeit a fenntartható, megújuló energiát használó cserépkályha.



